Қарағанды облысында 55 мектепке үштілділік енгізілді
DATE: 13:40, 22 Желтоқсан 2017 | GMT +5
TITLE: Қарағанды облысында 55 мектепке үштілділік енгізілді
URL: https://kaz.inform.kz/news/karagandy-oblysynda-55-mektepke-ushtildilik-engizildi_a3103108/
META: DATE: 13:40, 22 Желтоқсан 2017 | GMT +5
TOTAL WORDS: 103
AUTHOR(S):
TEXT: Бұл мектептерде жаратылыстануматематика бағыты бойынша ағылшын тілінде білім беріліп жатыр. Ustaz кәсіби дамыту орталығы мамандарының педагогтар үшін білім беру семинарларын өткізіп жатқандығын Облыстық білім беру басқармасының баспасөз қызметі хабарлаған. Оқу-әдістемелік дамыту орталығы директорының орынбасары Бақытгүл Әбдікерова атап өткендей, аймақтағы үштілді оқытуды сапалы жүргізу мақсатында «Назарбаев зияткерлік мектептері» АҚ-ның ресурстары мен мүмкіндіктері пайдаланылуда, олардың өкілдері соңғы екі жылда мұғалімдерге арналған тренингтер өткізуде. «2017 жылы облыста үштілділікті жүргізіп жатқан мектептер саны 55-ке жетті, - деп атап өтті Бақытгүл Әбдікерова. - Олардың ішінде он мектеп 2017-2018 оқу жылынан бастап физика, биология, химия және информатика пәндерін ағылшын тілінде оқытып жатыр. Бұл мұғалімдер жалақыға қосымша ақы алатын болады»
